Maropeng | SkalkSkryf
« Fryedae Funneys
Storietyd 3 »
Oktober 5, 2010 deur Louwie Het die naweek vir ons voorvaders gaan kuier. Moet sê ek voel nie `n sterk ban tussen my en oer-oupa en oer-ouma nie. Hulle lyk vir my te veel na ape 😀
Baie interessante plek. `n Oorweldigende lot inligting waarmee jy toegegooi word sodat jy uiteindelik nie veel onthou nie. `n Goeie brosjure in die hand gestop sou veel gehelp het om sin van die klomp ape te maak.
Ergste was die brug met die draaiende kante wat jy moet oorsteek. Ek het behoorlik vir lewe en dood aan die reëlings geklou om oor te kom. Het vas geglo die brug is besig om die dieptes met my af te donder, en al die tyd staan die ding dood stil 😡
Ek dink vir kinders sal so `n besoek baie opwindend wees, alhoewel die lot wat daar was redelik verveeld gelyk het. Hulle het meer daarin belang gestel om roomys te gaan eet as om te weet wat oupagrootjie en sy gespuis geeet en gedrink het, of hoe hulle hulle kos in die hande gekry het.
Weereens dink ek dit is omdat die uitstallings `n bietjie ongeorden is. Die ding word nie chronologies aangebied nie. Meer as een besoek sal nodig wees om mooi te verstaan wat daar aangaan. (en ek gaan beslis nie weer oor daai brug loop nie!)
`n Mens se koppie is dalk ook maar te plat om die ongelooflike tydspan te verwerk waarmee jy gekonfronteer word. 100,000 jaar is miskien nog verteerbaar, maar 100 miljoen maak nie meer baie sin nie.
Dit bly egter interessant, veral as mens dink hoe die ouens, kan maar sê, van ons generasie van `n breintjie van 700 cc in `n baie kort tyd gevorder het tot `n skaflikke 1400 cc model. Het iemand dalk `n handjie bygesit?
Gaan groet die grotman as jy in die omgewing is. Oupagroot was maar net so `n drol soos die res van ons vandag nog is.
Posted in Uncategorized | Tagged evolusie, grotman, Maropeng | 4 Kommentaar	4 Responses
op Oktober 5, 2010 at 6:26 nm flippiefanus
Nee man, jy was seker nou weer te haastig deur die hele storie. Dis nogal interessant. Eerder te veel informasie as te min.
op Oktober 5, 2010 at 7:30 nm Louwie
FF, het daai brug jou ook van jou kop af gemaak? Moet dit wees wat my breintjie geskommel het. Maar ja, dit is interessant. Ons was jare terug in die grotte gewees waar hulle grawe. Dit was vir my nou regtig die moeite werd. Niks kunsmatig en plastiek soos die fake grot en rivier en plastiek sneeu nie!
op Oktober 6, 2010 at 6:57 vm leonvonmoltke
Ek was daar toe hulle die perskonferensie vir die “ontdekking” van australopithecus sediba (en.wikipedia.org/wiki/Australopithecus_sediba) daar gehou het. Dit was nogal ‘n storie!
op Oktober 7, 2010 at 7:54 nm flippiefanus
Ja ek kan daardie brug onthou. Dis ‘n geval van mind over matter. Mens weet mos die brug staan stil. As ek reg onthou was dit vir my oor maar bietjie erg om oor die brug te stap. Wat dit nou met die ontstaan van die mens tedoen het sal ek maar liewer nie vra nie.
Was ook deur die grot. Bietjie terleurgesteld dat mens nie eintlik meer van die fossile daar kon sien nie. Maar nou ja dit sou seker nie deug nie.